****

**Termat e referencës**

|  |
| --- |
| Njoftim për ekspert moderimi pergjate workshopeve |

**Shoqata zbatuese**: YWCA of Albania

**Projekti:** ``Qendrat e Fëmijërisë së Hershme si hapësira kreative dhe të sigurta``

**Donatori:** UNICEF

1. **Informacion i përgjithshëm**

``Qendrat e Fëmijërisë së Hershme si hapësira kreative dhe të sigurta`` është projekt i zbatuar nga YWCA of Albania me mbështetjen e UNICEF.

Projekti konsiston në krijimin e Qendres Ditore në Shëngjin, të cilat do të frekuentohen nga fëmijët e popullsisë afgane që i përkasin grupmoshës parashkollore. Qendrat do të funksionojnë si hapësira të sigurta dhe edukuese për fëmijët. Filozofia kryesore e qendres është të mësuarit nëpërmjet lojës dhe përdorimi i strategjive jo formale të edukimit. Një sërë shërbimesh, si mbështetje psikologjike, aktivitete në grup, mësim i strukturuar sipas qasjes joformale, ushtrime në natyre etj ofrohen për të rritur reziliencën e fëmijëve dhe për t`iu siguruar ambiente gjithëpërfshirëse e edukuese.

Përpos fokusit me fëmijët, prindërit përfshihen në projekt me qëllim trajnimin e tyre dhe diskutimin rreth çështjeve të rëndësishme dhe sensitive, si prindërimi pozitiv, përballja me situatat traumatike, rregullimi emocional dhe lidhja e rëndësishme dhe e shëndetshme prind-fëmijë.

Gjithashtu në kuadër të projektit realizohen trajnime edhe me mësuesit, me qëllim ngritjen e kapaciteteve profesionale dhe dhënien e ekspertizës për të mbështetur nxënësit që mund të përballen me ngjarje potencialisht stresuese dhe traumatike, nëpërmjet të mësuarit socio-emocional dhe joformal.

1. **Qëllimi i shërbimit:**

*Personi përgjegjës për këtë pozicion, duhet të ofrojë qëllimet e specifikuara:*

* Konsulenti *moderon* workshopet me komunitetin afgan te realizuara në kuadër të projektit.
* Konsulenti lehteson procesin e komunikimit mes ekspertit dhe pjesemarresve.
* Konsulenti angazhohet ne mbajtjen e shenimeve dhe adresimin e nevojave te pjesemarresve.
* Konsulenti përmbush realizimin e takimeve bazuar tek *qëllimet* e projektit.

1. **Pritshmëritë**

|  |
| --- |
| Outputi |
|  |
| *-**Moderim* i suksesshëm i aktiviteteve  -Prezantim i qartë i *koncepteve*  të lidhura me tematikën e përzgjedhur  -Përdorimi i një *gjuhe* të thjeshtë dhe të kuptueshme  -Zhvillimi i takimeve në mënyrë *etike dhe profesionale*  -*Lehtesim* i procesit |

1. **Profili i Konsulentit**

*Edukimi, Kualifikimi*

-Diplomuar në fushën e edukimit ose shkencave sociale

*Eksperienca të mëparshme*

* Eksperienca të mëparshme në moderimin e aktiviteteve
* Eksperienca të mëparshme të lidhura me shërbimet sociale dhe realizimin e fushatave ndergjegjesuese

*Përvoja specifike profesionale*

* Aftësi të mira drejtuese dhe artikuluese
* Aftësi organizative
* Përdorim i gjuhës standarte
* Aftësi menaxhuese dhe planifikuese

**5. Menaxhimi dhe raportimi**

a. Struktura përgjegjëse që përfaqëson YWCA of Albania është Drejtori i Projektit.

b. Fushëveprimi i punës së konsulentit nuk parashikon përdorimin e ambienteve të projektit, por nuk përjashton mundësinë kur lind nevoja.

***Shënime të rëndësishme:***

1.Personat që kanë pasur eksperiencë të mëparshme me YWCA kanë përparësi përzgjedhje.

2. YWCA ndjek një proces transparent përzgjedhje, bazuar tek kriteret e vlerësimit. Çdo ndërhyrje sjell skualifikimin direkt të kandidatit.

3. YWCA ndjek politikën e zero tolerancë në lidhje me çështjen e ngacmimit, shfrytëzimit dhe/ose abuzimit seksual, ndaj çdo personi që përfshihet në aktivitetet e organizatës.